Իգոր Սմոլնիկով

Իգոր Ալեքսանդրովիչ Սմոլնիկով (, ), ռուս ֆուտբոլիստ, Ռուսաստանի սպորտի վարպետ, «Զենիթ» ակումբի և Ռուսաստանի հավաքականի պաշտպան։

Կարիերա

Ակումբային կարիերա 
Իգոր Սմոլնիկովը Մոսկվայի «Լոկոմոտիվ» ակումբի սան է։ Մոսկվայի «Տորպեդոյի» կազմում անցկացնելով մեկ հաջող մրցաշրջան առաջին դիվիզիոնում՝ գրավել է Պրեմիեր լիգայի ակումբների սկաուտների ուշադրությունը, ինչից հետո վերադարձել է «Լոկոմոտիվ»։ 2009 թվականի մարտին վարձավճարով տեղափոխվել է Եկատերինբուրգի «Ուրալ»՝ վերադառնալով հայրենի Սվերդլովսկի մարզ։ «Ուրալի» կազմում անցկացրել է 12 հանդիպում, ինչից հետո վարձավճարային հիմունքներով տեղափոխվել է «Չիտա», որի հայտացուցակում ավելացվել է օգոստոսի 4-ին։

2009 թվականի նոյեմբերին՝ Ռուսաստանի առաջնության առաջին դիվիզիոնի մրցաշարի ավարտից հետո, վերադարձել է «Լոկոմոտիվ»։ Ըստ «Լոկոմոտիվ-2»-ի գլխավոր մարզիչ Եվգենի Խառլաչյովի՝ նա պետք է խաղար իր թիմում 2010 թվականին, սակայն ընդգրկվել է հիմնական թիմի հայտացուցակում։

«Լոկոմոտիվի» հիմնական կազմում անցկացնելով մի քանի խաղ 2010 թվականի Ռուսաստանի առաջնությունում՝ հուլիսի վերջին հրավիրվել է Ռուսաստանի երիտասարդական հավաքական, որի կազմում կարող էր նշել իր նորամուտը օգոստոսի 11-ին՝ մասնակցելով Լատվիայի հավաքականի դեմ խաղին 2011 թվականի Եվրոպայի երիտասարդական առաջնության նախընտրական փուլի շրջանակներում, սակայն մնացել է պահեստայինների նստարանին, իսկ Ռուսաստանը հաղթել է 2:1 հաշվով։

2011 թվականի օգոստոսին Իգոր Սմոլնիկովը վարձավճարով տեղափոխվել է «Ռոստով»։ 2012 թվականի հունիսին, օգտվելով պայմանագրի համապատասխան կետից, տեղափոխվել է «Կրասնոդար»։

2013 թվականի օգոստոսի 13-ին «Զենիթը» պայմանավորվածություն է ձեռք բերել Սմոլնիկովի տեղափոխության վերաբերյալ, երի տրանսֆերի համար Ռուսաստանի փոխչեմպիոնը վճարել է 6 մլն եվրո։ Ընդ որում՝ նախորդ թիմին վճարման վերջնական գումարը կարող էր ավելանալ՝ կախված նոր ակումբում ֆուտբոլիստի հաջող ելույթներից։

«Զենիթի» կազմում իր առաջին հանդիպումը Սմոլնիկովն անցկացրել է 2013 թվականի օգոստոսի 17-ին ընդդեմ «Անժիի», իսկ 2014 թվականի օգոստոսի 9-ին խփել է իր առաջին գոլը թիմի կազմում։

2014 թվականի սեպտեմբերի 13-ին Իգոր Սմոլնիկովը խփել է որոշիչ գոլը «Դինամոյի» դեմ հանդիպման ավարտին՝ «Զենիթին» պարգևելով հաղթանակ 3:2 հաշվով։

Հավաքականում 
Իոր Սմոլնիկովը մասնակցել է 2007 թվականի Եվրոպայի մինչև 19 տարեկանների առաջնությանը Ռուսաստանի՝ 1988 թվականին ծնվածների հավաքականի կազմում, որը մրցաշարի նախընտրական խաղերում կարողացել է հաղթել Անգլիայի ու Չեխիայի հավաքականներին և ոչ-ոքի խաղալ հոլանդացիների հետ։ Մրցաշարի հիմնական մասում ռուս պատանիները հանդես են եկել անհաջող՝ կորցնելով խմբից դուրս գալու հնարավորությունը արդեն երկու խաղից հետո։

Ռուսաստանի ազգային հավաքականում Իգոր Սմոլնիկովն իր նորամուտը նշել է 2013 թվականի նոյեմբերի 19-ին՝ Հարավային Կորեայի դեմ խաղում։

Մասնակցել է Եվրոպայի 2016 թվականի առաջնությանը Ֆրանսիայում, 2017 թվականի Կոնֆեդերացիաների գավաթի տնային խաղարկությանը և 2018 թվականի աշխարհի առաջնությանը։ Աշխարհի առաջնության՝ Ուրուգվայի դեմ խաղում (0:3) ստացել է երկու դեղին քարտ և հեռացվել դաշտից առաջին խաղակեսում։

Վիճակագրություն

Ակումբային

Հավաքականում

Խաղերը հավաքականում 

Ընդհանուր՝ 29 խաղ/ 0 գոլ, 11 հաղթանակ, 6 ոչ-ոքի, 12 պարտություն

Ձեռքբերումներ 
 «Զենիթ»
 Ռուսաստանի չեմպիոն –2014/15
 Ռուսաստանի գավաթի դափնեկիր – 2015/16
 Ռուսաստանի Սուպերգավաթի դափնեկիր – 2015, 2016

Անձնական կյանք 
Կինը՝ Եկատերինան, կրթությամբ լրագրող է, վարում է «Zenit Family» հաղորդումն ակումբի յութուբյան կայքում, զբաղվում է բարեգործությամբ։ Նրանք ունեն երկու որդի, որոնք հաճախում են ֆուտբոլային դպրոց։

Ծանոթագրություններ

Արտաքին հղումներ 
 Ֆուտբոլիստի էջը «Զենիթի» կայքում

Ռուս ֆուտբոլիստներ
Լոկոմոտիվ Մոսկվայի ֆուտբոլիստներ
Զենիթի ֆուտբոլիստներ
Տորպեդո Մոսկվայի ֆուտբոլիստներ
Ռուսաստանի հավաքականի ֆուտբոլիստներ
Ռոստովի ֆուտբոլիստներ
Ռուսաստանի սպորտի վաստակավոր վարպետներ
2018 թվականի ֆուտբոլի աշխարհի առաջնության մասնակիցներ
ՈՒԵՖԱ Եվրո 2016-ի ֆուտբոլիստներ
Ֆուտբոլի կիսապաշտպաններ
Ռուսաստանի Պրեմիեր Լիգայի խաղացողներ